Trî (toponimeye)

Categoreye:toponimeye
On trî u ene trîxhe, c' est ene tere ki n' est nén tcherwêye dispu lontins. 

Ça pout esse ossu ene tere leyeye e djouxhire po èn an, et k' on rsemrè l' anêye d' après.

Dins sacwants viyaedjes do payis d' Lidje, gn aveut en ptite trîxhe e mitan do viyaedje, la k' les efants alént djouwer : on l' loméve sovint l' trîxhea (trîhê).

Les ptits trîs si lomnut eto ene trîxhete, on trîxhtea, on trîxhon, on triyot, on triyeu.

Ces mots la rivnèt sovint dins les nos d' plaeces del Walonreye.

Alez s' vey e splitchant motî po des linwincieusès racsegnes so les mots "trî", "trîxhe",  "trîxhea", "triyot" et "trixhete".

 Plaeces avou "trî" 
"trî", c' est l' mot e walon do Mitan et Coûtchant, la ki li XH lidjwès a fondou.
 Arniye: li Trî Tchårlot
 Boumål : Les longs Trîxhes
 Landliye : Li Trî do Gô
 Lavervå : El Trî d' Håyes
 Malône : Mwais trî
 Måmdeye (veye) : Ezès Trîs do Mé
 Miå  : El Trî
 Moustî-so-Sambe : li Trî al Mote
 Oudè : El Trî
 Pont-a-Cele : El blanc Trî
 Salzene : So les Trîs 
 Såt Biernåd : So les Trîs 
 Tchôfontinne : Trî Motet (F. Tri Mottet)

 Plaeces avou "trîxhe" 
"trî", c' est l' mot e walon do Levant.
 Djoupeye : Rowe des Trîxhes 
 Tchôfontinne :  Trîxhe des Vegnes

 Plaeces avou "trîxhea" 
 Gråce-Hologne : rowe Trîxheas (trîhê, F. Trihais)

 Plaeces avou "trîxhete" 
 Esneu : el trîxhete.

 Plaeces avou "trîxhtea" 
 Esneu : so les trîxhteas

 Plaeces avou "trîxhon" 
 Rivire : Trîxhon

 Plaeces avou "triyot" 
 Viyance : So les Triyots.

 Plaeces avou "triyeu" 
"triyeu", c' est purade on mot picård, mins il a moussî lon el Walonreye, do costé d' Flipveye et Dinant.
 Ate : El Triyeu Périyeu
 Émene : li Triyeu des Gotes
 Moustî-so-Sambe : li Triyeu d' Morivå
 Mozet : li Triyeu d' Goyet
 Roli : El Triyeu des Forets.
 Warnin : li Grand Triyeu
 Wépion : li Triyeu Colin, li Triyeu Dumont